Benjamin Bimpong Donkor

**Benjamin Bimpong Donkor** (dʋam 7 July 1959) anɛ Ghana ninkanɛ maan politis ka lɛn an Winaam tʋmtʋm. O da paas parliament of Ghana tis Hemang Lower Denkyira constituency lin da yi yʋʋm tusayi nɛ anu, yʋʋm paalig nwadig ni paae yʋʋm tusayi nɛ piinɛ atan, yʋʋm paalig nwadig la ni.

## Nyɔvʋr pinilig nɛ sakur
Donkor yinɛ Jukwa-Mfuom linɛ bɛ Central Region Ghana sʋʋlim. Ba da dʋa o nɛ yʋʋm tusir, kɔbiswai nɛ pisnu nɛ awai, Sigsaa nwadig, daba ayɔpɔi daar. O paam zamisig gbaŋ Diploma in Biblical Studies yinɛ Heritage Bible Institute yʋʋm tusir, kɔbiswai nɛ piswai nɛ anii ni.

## Tʋʋma
Donkor anɛ Winaam tʋmtʋm. O anɛ karensaam bɛ Springs of Life Chapel International.

## Politis
Donkor da anɛ member of parliament tis Hemang Lower Denkyira constituency lin da yi yʋʋm tusayi nɛ anu, yʋʋm paalig nwadig ni, daba ayɔpɔi daar paae yʋʋm tusayi nɛ piinɛ atan, yʋʋm paalig nwadig, daba ayuobʋ daar ka o naadɔɔg an New Patriotic Party. Yʋʋm tusayi nɛ anii vootʋg yʋʋŋ la ni, nidib banɛ da vooti tis o da anɛ tusayɔpɔi nɛ pisyuobʋ nɛ ayɔpɔi, ka banɛ da voot sʋʋŋa kanl da an nidib tusa pisi, pisi nɛ anaasi.

### 2004 vootʋg
Ba da gaŋ Donkor ye o ken parliament of Ghana tis Hemang Lower Denkyira constituency yʋʋm tusayi nɛ anaasi Ghana vootʋg saŋa la. Lin paal ye o da zien o constituency nɔba zug yiiga daani paas wadmaanib banɛ da paas anaasi bɛ Ghana da sʋʋg o mɛŋ soogia nam sʋʋsin abʋnaasi zinigin la. Nidib banɛ da voot da anɛ tusapisi, pisnu nɛ ayɔpɔi, ka banɛ da vooti tis o da an nidib tusa piinɛ ayi, kɔbisnaasi nɛ piiga. Nidib la da gaŋ o ka bas on da nyaa nɛ sɔ, Peter Bright Amankrah onɛ da zien National Democratic Congress naadɔɔg nɔba zug la. Donkor da zien nɛ New Patriotic Party naadɔɔg nɔba zugu di yaan la. O tɛŋin la da paas tɛɛns piinɛ ayuobʋ banɛ ka New Patriotic Party da paam naam bɛ Central region vootʋg kan pʋʋgin la. New Patriotic Party da di naam kʋgʋs kɔbiga nɛ pisi nɛ anii bɛ wadmaanib banɛ da paas anaasi daani bɛ Ghana da faane o mɛŋi yis soogia nam sʋʋsin abʋnaasi daan nyaaŋ la.

#### 2008 Elections
Ba da lɛn vooti tis Donkor ye o an Member of parliament tis Hemang Lower Denkyira constituency yʋʋm tusayi nɛ anii vootʋg la ni. O da zien o tɛŋ dim nɔba zug abʋyi daani bɛ wadmaanib banɛ da paas abʋnu daani bɛ 4th republic of Ghana ni la. Nidib banɛ da voot da anɛ tusapisi, pisi nɛ anaasi, ka banɛ da vooti tis o an nidib tusayɔpɔi, pisyuobʋ nɛ ayɔpɔi. Ba da vooti tis o ka bas Godfred Appiah onɛ da zien People's National Convention naadɔɔg nɔba zug la, nɛ Foster Joseph Andoh onɛ da zien National Democratic Congress naadɔɔg nɔba zug, nɛ Osei Heyman onɛ da zien Convention People's Party naadɔɔg nɔba zug nɛ Bright Wireko-Brobby onɛ da zien o mɛŋ nyali la. Wan wʋʋ yʋda la tʋn siem la, ban da paam voot siem kɔbiga pʋʋgin anɛ 1.17%, 28.46%, 2.16% nɛ 32.92%. Donkor da lɛn di yaani dɔlis nɛ New Patriotic Party naadɔɔg ni. O tɛŋin la da paas tɛɛns anii banɛ ni ka New Patriotic Party da di yaani bɛ Central region vootʋg kan pʋʋgin la. New Patriotic Party naadɔɔg la da paam kʋgʋs kɔbiga nɛ ayɔpɔi bɛ wadmaanib banɛ da paas anu bɛ Ghana da nyɛ yɔlisim yi soogia nam nuusin nyaaŋ la.

## O vʋʋm yela
Donkor mɔr pʋa nɛ biis anu. O anɛ Kristo nid ka kɛn Winpʋʋs dɔɔg kanɛ buon Springs of Life Chapel International.

## Gbanvɛɛnsa